****

**М А Н Т А М О Д Е Л К Л У Б**

e-mail: club@mantamodels.eu www.mantamodels.eu

**До: „Клуб Стендов моделизъм - България”**

**На вниманието на: Председателя на УС**

**Уважаеми колеги,**

Като новоучреден клуб с настоящото писмо бихме желали да ви се представим. На 14 ноември 2011г. беше създаден Манта Модел Клуб – сдружение на моделисти живеещи из цялата страна и извън нея, с разнообразни професии и от всяка възраст.

Целите, за постигане на които е учреден Манта Модел Клуб са да популяризира стендовият моделизъм, да организира, подпомага и ръководи прояви свързани със стендовия моделизъм - изложби, конкурси, срещи, състезания и други, да насърчава интеграцията и взаимното разбирателство посредством моделизма сред традиционните клубове и организации в страната и в чужбина и други.

Това ще постигнем чрез реализиране на публични и рекламни кампании, форуми, конкурси, изложби и обучения, включително интернет базирани. Издаване, отпечатване и разпространение на информационни материали. Оганизиране на срещи, кръгли маси, обучения, конференции, семинари и други публични прояви. Съдействие на членовете и партньорите ни за участие в местни и международни инициативи, програми, проекти и публични форуми. Събиране и систематизиране на информация за успешни практики и международен опит. Активно взаимодействие с местни, регионални, национални и международни организации и неформални структури за повишаване на ефективността на дейността на клуба.

 Водейки се от своите цели бихме желали да изградим близки работни и приятелски отношения с другите моделистки организации и в частност с колегите от “Клуб Стендов моделизъм – България”. С удоволствие и желание ще участваме в мероприятия организирани от “Клуб Стендов моделизъм – България” и се надяваме да срещнем взаимност в нашите намерения. С радост бихме разменяли информация и опит, а защо не и организиране на съвместни мероприятия.

**С пожелания за успешна работа и удоволствие от хобито:**

*моделистите от Манта Модел Клуб*